Ο **Ραούλ Σεντρίκ Λοέ** (γεννημένος στις 31 Ιανουαρίου 1989) είναι Καμερουνέζος επαγγελματίας ποδοσφαιριστής, ο οποίος αγωνίζεται για λογαριασμό της ισπανικής ΚΑ Οσασούνα ως αμυντικός μέσος.

Συλλογική Καριέρα
-----------------

Γεννημένος στο προάστιο Κουρμπεβουά του Παρισιού, ο Λοέ μετακόμισε στην Ισπανία το 2008 σε ηλικία 19 ετών, όπου και εντάχθηκε στην ερασιτεχνική ομάδα της Μαντσέγο ΚΦ. Στις 14 Αυγούστου 2009, υπέγραψε συμβόλαιο συνεργασίας με την ΑΝ Θέουτα στην τρίτη κατηγορία, αφότου κατάφερε να πείσει για την αξία του στη διάρκεια δοκιμαστικής περιόδου, όπου και αγωνίστηκε σε 35 αναμετρήσεις στη διάρκεια της πρώτης του σεζόν, ενώ αγωνίστηκε και στις δύο αναμετρήσεις που έλαβαν χώρα για την Φάση των 32 του Κυπέλλου Ισπανίας της αμέσως επόμενης σεζόν, μεταξύ της ομάδας του και της ΦΚ Μπαρτσελόνα.

Στη διάρκεια της θερινής μεταγραφικής περιόδου του 2011, ο Λοέ μεταγράφηκε στην ΚΑ Οσασούνα, όπου και κλήθηκε να αγωνιστεί με την δεύτερη ομάδα του συλλόγου, η οποία αγωνιζόταν επίσης στην τρίτη κατηγορία. Πραγματοποίησε το ντεμπούτο του σε αποστολή για αναμέτρηση της Πριμέρα Ντιβιζιόν στις 21 Δεκεμβρίου 2011, ωστόσο παρέμεινε στον πάγκο της ομάδας του στην αναμέτρηση με την ΟΝ Αλμερία.

Στις 12 Ιανουαρίου 2012, ο Λοέ πραγματοποίησε το επαγγελματικό του ντεμπούτο με τους Ναβαρραίους σε αναμέτρηση απέναντι στην Μπαρτσελόνα για το εγχώριο κύπελλο εκείνης της σεζόν (εντός έδρας ήττα με σκορ 1–2, συνολικό σκορ 1–6). Στις 3 Μαρτίου, αγωνίστηκε στην πρώτη του αναμέτρηση για το πρωτάθλημα, αγωνιζόμενος και στα 90 λεπτά μίας ισοπαλίας με σκορ 1–1 απέναντι στην ΡΚΝ Μαγιόρκα.

Διεθνής Καριέρα
---------------

Στις 1 Ιουνίου 2013, ο Λοέ κλήθηκε στην Εθνική Καμερούν για πρώτη φορά, στα πλαίσια μιας φιλικής αναμέτρησης απέναντι στην Ουκρανία. Πραγματοποίησε το ντεμπούτο του την αμέσως επόμενη μέρα, ξεκινώντας ως βασικός στην ισοπαλία με σκορ 0–0 στο Ολιμπίσκι.

Παραπομπές
----------

1. ↑  Actualité des Camerounais de l'étranger 02/04/2012 (Cameroonians abroad update 02/04/2012); Bonaberi, 2 Απριλίου 2012 (Γαλλικά)
2. ↑  El medio sub-23 francés Raoul Loe supera la prueba y ficha (U-23 French midfielder Raoul Loe has successful trial and signs)[*νεκρός σύνδεσμος*]; Ceuta's official website, 14 Αυγούστου 2009 (Ισπανικά)
3. ↑  Raoul Loe, último fichaje del Promesas (Raoul Loe, last signing from Promesas) Αρχειοθετήθηκε 2012-11-17 στο Wayback Machine.; La Grada Navarra, 2011 (Ισπανικά)
4. ↑  Messi enciende las antiniebla (Messi turns fog lamps on); Marca, 12 Ιανουαρίου 2012 (Ισπανικά)
5. ↑  Mendilibar convoca del filial a Roberto Torres y Raoul Loé (Mendilibar calls Roberto Torres and Raoul Loé from B team); Diario AS, 2 Μαρτίου 2012 (Ισπανικά)
6. ↑  Nsue pegs back Osasuna[*νεκρός σύνδεσμος*]; ESPN Soccernet, 3 Μαρτίου 2012
7. ↑  Cameroon to face the Ukraine without Eto’o and Song Αρχειοθετήθηκε 2014-03-17 στο Wayback Machine.; MTN Football, 2 Ιουνίου 2013
8. ↑  Goalless draw for Finke’s debut Αρχειοθετήθηκε 2014-03-17 στο Wayback Machine.; MTN Football, 2 Ιουνίου 2013

Εξωτερικοί Σύνδεσμοι
--------------------

* Επίσημο προφίλ από την Οσασούνα (Ισπανικά)
* Προφίλ από το BDFutbol
* Προφίλ στο Futbolme (Ισπανικά)
* Loé.html Ραούλ Λοέ στην ιστοσελίδα National-Football-Teams.com
* Προφίλ από το Soccerway